Hoe bloedruk pille en eetlus dempers | Health24
Posted by: chris | 2012/04/12
Hoe bloedruk pille en eetlus dempers
Ek wil weet waarom is dit gevaarlik om twee saam te gebruik
Afgesien daarvan dat sekere van die chemiese bestanddele in albei soorte pille met mekaar kan reageer, al is die eetlusdempers kamstig 'natuurlik' omdat dit net 'kruie' bevat (sommige van die mees potente en potensieel gevaarlike chemiese stowwe word in plante gevind), dui die feit dat 'n persoon bloeddrukpille drink daarop dat hy/sy aan hipertensie of hoë bloeddruk ly. Sekere van die eetlusdempers (beide van farmakologiese en plantaardige oorsprong) kan ook hipertensie veroorsaak en sal dus die pasiënt se toestand versleg. In sommige gevalle het persone wat bv. verslankingsprodukte wat oormatige dosisse sibutramien bevat het, baie siek geword omdat hulle bloeddruk in die hoogte geskiet het.
Dit is belangrik dat persone met hoë bloeddruk slegs onder die toesig van die geneesheer wat hulle hipertensie behandel, enige addisionele pille gebruik.